*APSTIPRINĀTS:*

*ar iepirkuma komisijas 2019.gada 25.jūlija*

*sēdes protokolu Nr.9*

**VAS „Latvijas dzelzceļš”**

**Atklātā konkursa**

**„Daugavpils pieņemšanas parka un tam piebraucamo ceļu attīstība – būvniecība”**

**(iepirkuma identifikācijas Nr. LDZ 2019/7-IB/6.2.1.2/16/I/003/01-04)**

**SKAIDROJUMS Nr.6**

|  |  |  |
| --- | --- | --- |
| **Nr.**  **p.k.** | ***Jautājumi*** | ***Atbildes*** |
| **1.** | Pasūtītāja prasību 4. sējuma 1. sadaļā „Vispārīgās prasības” minēts, ka „Elektroapgādes sistēma ir jāprojektē saskaņā ar nepieciešamo elektrisko slodzi un patērētāju elektroapgādes drošumu, ņemot vērā apstiprināto sliežu ceļu projektu shēmas.”  Lūdzam precizēt vai apakšstacijas TA-15 transformatoriem T1 TM-100kVA vai T2 TM-250kVA avārijas darba režīmā, izejot no darbības,  jāpārņem T1 vai T2 slodze? | Apakšstacijas TA-15 transformatoriem T1 vai T2 avārijas darba režīmā, viena no minētajiem transformatoram atteices gadījumā, otram jāpārņem T1 vai T2 slodze. |
| **2.** | Pasūtītāja prasību 4. sējuma 1. sadaļas „Vispārīgās prasības” minēts, ka „Nepieciešamības gadījumā Daugavpils pieņemšanas parkam pieprasīt no AS „Sadales tīkls” tehniskos noteikumus jaudas palielinājumam”.  Lūdzam izsniegt AS „Sadales tīkls” tehniskos noteikumus jaudas palielinājumam vai izsniegt pilnvaru tehnisko noteikumu saņemšanai par TA-15 apakšstacijas abu ievadu transformatoru palielinājumam līdz 400 kVA? AS „Sadales tīkls” tehniskos noteikums 3 personām neizsniedz. | Saskaņā ar Pasūtītāja prasību 1.sējuma 8.1.punktu Uzņēmējam pēc līguma noslēgšanas būs jāsaņem Būvatļauja, t.sk. jāsaņem Tehniskie noteikumi no institūcijām, kas tiks norādītas Būvatļaujā, t.sk., nepieciešamības gadījumā no AS „Sadales tīkls”. |
| **3.** | Pasūtītāja prasību 5. sējuma 2.6 punktā ir minēta prasība nodrošināt sistēmu ar 2-4 darba vietas operatora pultīm.  Lūdzam precizēt operatoru darba vietu skaitu, kuras ir jāaprīko ar operatora pultīm un jāizbūvē attiecīgās komunikācijas, jo katras darba vietas nodrošināšanas izmaksas ir jāiekļauj finanšu piedāvājumā. | Uzņēmējam jānodrošina divpusējo parka skaļruņu sakaru vadības pultis Daugavpils pieņemšanas parka dežuranta darba vietā (UAC) Piekrastes ielā 22, Šķirošanas parka vagonu apkalpošanas punkta operatora darba vietā (VTAP Šķ) Piekrastes ielā 16 un jaunā pieņemšanas parka ēkas sakaru telpā. |
| **4.** | Pasūtītāja prasību 5. sējuma 2.6 punktā ir minēta aizsardzības klase IP66 ārtelpu skaļruņiem, savukārt ārtelpu iekārtām nav definēta IP klase.  Vai prasībām atbilstošs būs piedāvājums, ja tiks piedāvāta pārrunu iekārta ar aizsardzības klasi IP66, kura norāda iekārtas aizsardzības līmeni gan pret putekļiem, gan mitrumu? | Saskaņā ar Pasūtītāja prasību 5.sējuma 2.6.punkta sadaļas „Sarunu ierīces stabos” 9.apakšpunktu, sarunu ierīču IP aizsardzības klasei jābūt ne zemākai kā IP66. |
| **5.** | Pasūtītāja prasību 5 sējuma 4. nodaļa.  Vai piedāvātajām  150/450MHz stacionārajām un pārnēsāmajām radiostacijām jādarbojas tikai analogajā režīmā? | 150/450 MHz stacionārajām un pārnēsājamām radiostacijām jābūt iespējai funkcionēt gan analogā, gan digitālā režīmā. Radiostacijām jābūt licencētam ES un Latvijas Republikā. Konkrētus radiostaciju tipus un parametrus jāsaskaņo ar Inženieri un Pasūtītāju projektēšanas laikā. |
| **6.** | VOLUME 3. EMPLOYER’S REQUIREMENTS FOR SIGNALLING SYSTEM SECTION 6. SCOPE OF WORKS:   1. Punkts 38. Telefonu uzstādīšana un ieslēgšana uz ieejas luksoforu releju skapja (posma sakari). (telefonu skaits).   Jautājumi:   * 1. Lūdzam apstiprināt, ka Pasūtītājs nodrošinās aktīvas tīkla iekārtas ar brīviem balss portiem telefonu pieslēgšanai LDZ telefonijas tīklam doto prasību izpildīšanai.   2. Lūdzam apstiprināt, ka doto telefonu uzstādīšana būs pieļaujama uz signalizācijas sistēmas lauka iekārtām, tas ir, luksofori un releju skapji.   3. Lūdzam apstiprināt ka doto telefonu pieslēgšanai nepieciešamo vara kabeļus ir pieļaujams guldīt vienā tranšejā kopā ar SCB kabeļiem.  1. Punkts 156. Esošo lauku SCB un sakaru iekārtu demontāža stacijās un ceļa posmos (komplekts)   Jautājums:   * 1. Lūdzam precizēt demontējamo iekārtu apjomu, jo tā ir jaunbūve bez esoša aprīkojuma. | 1.1. Posma telefonu pieslēgšanai jāizmanto projekta ietvaros ierīkojamo aparatūru saskaņā ar 5.sējuma 2.2.2.punkta 4.tabulas 1.punktu.  1.2. Saskaņā ar Pasūtītāja prasību 3.sējuma 6.sadaļas 38.punktu telefonus posma sakariem jāuzstāda uz ieejas luksoforu skapjiem.  1.3. Saskaņā ar pasūtītāja prasību 5.sējuma 3.1.punkta 2.apakšpunktu un 3.3.punkta 1.apakšpunktu SCB un sakaru kabeļus jāliek kopīgā kabeļu kanalizācijā.  2.1. Projektā ir paredzēta esošo c.p. 524km un c.p. 8km slēgšana, skat. Pasūtītāja prasību 3.sējuma 6.sadaļas 8.punktu. |
| **7.** | Lūdzam apstiprināt ka Pretendents pareizi sapratis, ka neatkarīgi no izmantojamās (izvēlētās) uzkalna vadības sistēmas, pieņemšanas parka sasaiste ar uzkalna MPC tiek paredzēta izmantojot releju interfeisu. Iekārtas sasaistei ar uzkalna vadības sistēmu, ieskaitot kabeļus sasaistes ķēžu organizācijai, tiek paredzētas Daugavpils pieņemšanas parka MPC apjomos. | Saskaņā ar Pasūtītāja prasību 3.sējuma 4.sadaļas 6.8.3.3. (a) apakšpunktu Uzņēmējam jānodrošina releju vai elektroniska tipa sasaiste starp Daugavpils pieņemšanas parku un Daugavpils uzkalnu. |
| **8.** | Pasūtītājs projekta realizācijas gaitā **bez papildu izmaksām no Bombardier Sistēmas izstrādātāja puses** nodrošinās Pretendentam pilnībā brīvu pieeju (t.sk. dokumentācijai, programmatūrai, aparatūrai, iekārtām u.c. nepieciešamajiem datiem, iekļaujot izmaiņu veikšanu esošajā Bombardier Sistēmā) esošajai Bombardier Sistēmai tādā apjomā, kāds ir nepieciešams Pretendentam, lai šī projekta ietvaros Pretendents varētu atbilstoši Pasūtītāja prasībām integrēt jauno cita ražotāja izstrādāto mikroprocesoru centralizācijas sistēmu un dispečercentralizācijas sistēmu. | Pasūtītājs projekta realizācijas gaitā bez papildus izmaksām nodrošinās Uzņēmējam brīvu pieeju Pasūtītāja rīcībā esošās Bombardier Sistēmas dokumentācijai, aparatūrai, iekārtām u.c. nepieciešamajiem datiem, izņemot piekļuvi programmatūrai. |
| **9.** | Ja Pasūtītājs nevar apstiprināt, ka projekta realizācijas gaitā tas **bez papildus izmaksām** Uzņēmējam nodrošinās pilnībā brīvu pieeju esošajai Bombardier Sistēmai tādā apjomā, kāds būs nepieciešams Uzņēmējam, lai šī projekta ietvaros integrētu jauno cita ražotāja izstrādāto signalizācijas sistēmu atbilstoši Pasūtītāja prasībām, lūdzam Pasūtītāju norādīt, kāda ir Bombardier Sistēmas izstrādātāja vai tā pārstāvja Latvijā noteiktā pakalpojuma cena par šo piekļuvi (t.sk. dokumentācijai, programmatūrai, aparatūrai, iekārtām u.c. nepieciešamajiem datiem, iekļaujot izmaiņu veikšanu esošajā sistēmā), kas kā fiksēta izmaksu pozīcija ir iekļaujama Pretendenta finanšu piedāvājumā. | Tā, kā Pasūtītājs nav Bombardier Sistēmas izstrādātājs vai tā pārstāvis Latvijā, Pasūtītājam nav zināma pakalpojuma cena par piekļuvi Bombardier Sistēmas programmatūrai, izmaiņu veikšanai. |